**איך מגישים?**

[זה הקישור לטופס ההגשה](https://docs.google.com/forms/d/e/1FAIpQLSd6hahe0kxVLFsqo8JWLfRhUdFo55ZAPODcFg3RI2YdnQlJbw/viewform?usp=sharing), מיועד לכל הפרויקטים.

**הוראות להגשה מוצלחת**

בכל פרויקט תידרשי להעלות קישור ל-GitHub וכן חלקים מהקוד.

שימי לב להגדיר את הריפו ב-GitHub כ-public, כדי שאפשר יהיה לגשת לבדוק אותו.

וכמובן, הקפידי לשים קישור תקין שמפנה לריפו המדובר ולא לריפו אחר או לדף הראשי.

הערה:

בפרויקטים שיש להעתיק קוד, יתכן שקראת למחלקות בשמות אחרים מאילו שציינתי בטופס.

סומכת עלייך שתביני את הקשר 👍

בפרויקט ה-Fullstack עלייך להכין סרטון פרזנטציה שבו את מציגה את הפרויקט.

ההגשה היא בפורמט של סרטון פרזנטציה שבו את מציגה את הפרויקט ב-60 שניות, קצר וקולע.

הסרטון הוא הקלטת מסך כולל פס קול של הסבר מצידך (אין צורך לפתוח מצלמה)

מומלץ להסריט עם תוכנת FSCapture. [בקישור הזה](https://learn.malkabruk.co.il/practicode/assignment/) תמצאי קישור להורדה והוראות.

בפרזנטציה את לא צריכה להציג את הקוד, אלא את המוצר ולדבר בתמצית על הנקודות הבאות:

✅ מה מטרת המוצר, מה התועלת בו ולאיזה שימוש נועד

✅ באיזה טכנולוגיות השתמשת כדי לפתח את המוצר

✅ אתגר שחווית במהלך הפיתוח, מיומנות שרכשת, תובנה שלמדת וכדומה.

✅ איזה פיצ'ר היית מפתחת לו היית ממשיכה להשקיע בפרויקט

הצלחת להכניס ב-60 שניות?

🤗 🫡

בואי אגלה לך מה אני רוצה לשמוע ואיך אני בוחנת את הפרזנטציה כדי לתת לך ציון:

🎉 הציגי את עצמך בשם מלא ומאיזה סמינר. הוסיפי משפט או שניים על עצמך.

🎉 הציגי את הפרויקט עובד ופעיל בענן.

🎉 דברי בבהירות, שטף דיבור, חיוניות ואפילו התלהבות קלה :)

🎉 הקפידי על ניסוח מקצועי ואיות נכון, השתמשי במונחים ומושגים כמקובל.

🎉 הוסיפי אמירה אישית שמעידה על עבודה עצמית וחיבור לפרויקט

נ.ב.

באגים הם חלק מהפיתוח. זו עובדה שאי אפשר להימלט ממנה.

אם הפרויקט מסרב לרוץ, משהו נתקע ולא הצלחת לפתור בשום אופן - אל תתיאשי.

הציגי בפרזנטציה את מה שיש, ספרי על הבעיה שנתקלת בה ומה ניסית לעשות כדי לפתור אותה.

אמרנו הכל, מה עוד נשאר 🤔?

רק לאחל שיהיה בהצלחה ובחדוות היצירה!

אני בטוחה שבעזרת ה' תיהני ותפיקי את המיטב והמירב 🎉

קדימה, לעבודה!

בהצלחה!

מלכה ברוק